Aalborg Håndbold tabte med tre mål til Skanderborg mandag aften. Stillingen blev 25-22. Håndboldholdet skriver på deres hjemmeside, at de kom godt fra start, men i de mellemliggende 40 minutter spillede de idéforladt og uden selvtillid. Aalborgenserne fulgte med Skanderborgenserne til 6-6. Men Skanderborg var altså lettere til bens, og dermed scorede Aalborg Håndbold kun to mål i første halvlegs sidste kvarter, og måtte gå til pause mens stillingen var 13-8. I begyndelsen af anden halvleg kommer holdet helt bagud med otte mål. Men til sidst i anden halvleg kom Aalborg Håndbold atter til kræfter, og halede sig ind på Skanderborg. To minutter inden kampen blev fløjtet af, var stillingen 23-22. Men hjemmeholdet scorede to mål og sikrede sig en føring på tre mål. Mandagens kamp var sæsonens anden kamp i Boxer Herreligaen.

Referat:
Det aalborgensiske håndboldhold kalder selv deres indsats mandag aften for idéforladt og uden selvtillid.